করওয়া চৌথের পর স্বামী ও মেয়ের সঙ্গে স্পেশাল মুহুর্তে প্রিয়াঙ্কার

ওয়েব ডেস্ক: ‘দেশি গার্ল’ প্রিয়াঙ্কা চোপড়া (Priyanka Chopra) বিদেশে সংসার পেতেছেন কিন্তু শেকড়ের টান আর ঐতিহ্যকে তিনি ভোলেননি। প্রতি বছরের মতো এবারও অভিনেত্রী নিক জোনাসের (Nick Jonas) জন্য করওয়া চৌথের (Karwa Chouth) করেছেন। তারই এক ঝলক তিনি তুলে ধরেছেন তাঁর সোশ্যাল মিডিয়ার পর্দায়। কী ঝলক দেখা গেল প্রিয়াঙ্কার পোষ্টে!

বিদেশের মাটিতে পাকাপাকিভাবে থাকার পরও নিজের সংস্কৃতিকে এতটুকু ভোলেননি প্রিয়াঙ্কা চোপড়া (Priyanka Chopra)। নিজের দেশের সমস্ত উৎসবে প্রথা মেনে নিষ্টার সঙ্গে সবটুকু পালন করেন অভিনেত্রী। করওয়া চৌথের উৎসব শুরু হওয়ার একদিন আগেই প্রিয়াঙ্কা তাঁর হাতে মেহেন্দি পরেছেন। সেই ছবি অভিনেত্রী তাঁর ইনস্টাগ্রামের স্টোরিতে ভাগ করে নিয়েছিলেন। যেখানে স্পষ্ট দেখা গিয়েছিল— মেহেন্দির সিন্দর ডিজাইন। এবং তাঁর হাতের মাঝখানে লেখা রয়েছে স্বামীর নাম, ‘নিকোলাস’। তবে শুধুই কি তাই? নিজের ভাষায় অর্থাৎ হিন্দিতে স্বামীর নামও লেখেন প্রিয়াঙ্কা। শুধু নিজেই নন সঙ্গে দোসর হয়েছিলেন মেয়ে মালতীও।

আরও পড়ুন: কেমন কাটল পরিণীতির করবা চৌথ?

তার হাতেও দেখা যাচ্ছে মেহেন্দির সুন্দর কারুকার্য। এরপরই এবার আরও বেশকিছু ছবি ইন্সটাগ্রামের পাতায় পোস্ট করলেন অভিনেত্রী। যেখানে দেখা যাচ্ছে, নিক জোনাসের সঙ্গে স্পেশাল কিছু মুহুর্ত কাটাচ্ছেন অভিনেত্রী। সেখানে দেখা যায়, কখনও মেহেন্দি পরা হাত নিক জোনাসের মাথায় রেখেছেন অভিনেত্রী আবার কখনও একগাল হাসি নিয়ে হাজির তারা।

অন্যদিকে, সঙ্গে রয়েছেন মেয়ে মালতি ও। দেখা যাচ্ছে, সে খাতায় আঁকিবুঁকি করছে। আবার বাবার সঙ্গে খুনসুটিতেও মেতেছে। যা দেখে রীতিমত মুগ্ধ অনুরাগীরা।

দেখুন খবর: